Pragul de 1.5/ mia de locuitori, depășit. Unde s-ar putea închide restaurantele.
București atinge 1,9 cazuri la mia de locuitori. Pragul de 1.5 este depășit și de Vaslui, Vâlcea, Ilfov și Teleorman. Dacă se vor închide din nou restaurantele în Brașov, mai mulți patroni se așteaptă la faliment.
Astăzi o să aflăm dacă se închid iar restaurantele.Din fericire, decizia care se va lua nu va fi valabilă peste tot în țară, ci doar în localitățile cu număr mare de îmbolnăviri.București atinge 1,9 cazuri la mia de locuitori. Pragul de 1.5 este depășit și de Vaslui, Vâlcea, Ilfov și Teleorman. În această situație, Centrele pentru Situații de Urgență vor analiza aceste cazuri, și până diseară vom afla dacă vor fi închise restaurantele din orașele mari sau doar diverse localuri din comunele unde sunt focare Covid.Brașov e pe locul 3 ca număr de îmbolnăviri. În ultimele 7 zile, au fost înregistrare 63 cazuri noi/ zi.Cei de la HoReCa zic că nu au fost nevoiți să facă anchete epidemiologice și că abia au început să se bucure de ceva profit. Weekend-ul trecut au avut cel mai mare profit de până acum, așa că ar fi un șoc emoțional și financiar să fie din nou închiși.Conform celor de la Breasla Cârciumarilor, unii vor intra clar în faliment dacă vor fi iar închiși. Ca back-up, unii patroni se vor orienta spre a livra la domiciliu, iar alții vor investi în sisteme de încălzire pe care le vor pune pe terase, pentru a prelungi puțin sezonul- în Brașov însă e puțin complicat, pentru că seara e foarte frig.